google/wiki40b huggingface dataset:
Den katolske kirke i Latvia

Primas

Latvia har ingen primas, men erkebiskopen av Rīga er landets biskop med høyest rang.

Nuntius

Pavens nuntius i Baltikum (Latvia, Litauen og Estland), med sete i Vilnius (Litauen), er Luigi Bonazzi (per 2009).

Kardinaler

Den eneste latviske kardinalen er erkebiskopen av Rīga, Jānis Pujats.
Finstad sportsklubb

Finstad sportsklubb (Finstad SK) er et idrettslag i Finstad i Eidsvoll kommune i Akershus. Klubben ble stiftet 11. oktober 1973. Per 2019 har klubben 250 medlemmer.

Kjente utøvere

I 1991 vant Sissel Lund Morrissey nordisk mesterskap i nome-kjøring.

Idrettsgrener

Siden oppstarten i 1973 har Finstad sportsklubb hatt et tilbud til fotballinteresserte. Tidligere hadde klubben også en aktiv langrennsgruppe og en hoppgruppe. På 1990- og 2000-tallet stilte klubben også med volleyball-lag både for kvinner og menn. 
Fotballspillerne trenger og spiller hjemmekamper på Finstadbanen ved Steinerskolen Eidsvoll. Dette er en naturgressbane. På anlegget ligger også to sandvolleyballbaner.
Klubben har også eget lysløypeanlegg, og kjører opp skispor i sløyfer på henholdsvis 1, 2, 3 og 5 km. Lysløypene er knyttet til bygdeløyper som går nordover mot Eidsvoll og sørover mot Dal. Totalt kjører klubben opp 25 km med skiløyper. Om vinteren sørger Finstad SK dessuten for å legge skøyteis ved skolen.

Eidsvollkarusellen

Klubben er en av fem arrangørklubber i den populære Eidsvollkarusellen, som er et lavterskeltilbud der barn kan drive med ski om vinteren og løpstrening i sommerhalvåret. De andre arrangørklubbene er Eidsvoll Værks Skiklub, Feiring IL, Nordre Eidsvoll IL og Hurdal IL.
Eivind Lønning

Karriere

Lønning startet utdannelsen sin ved Ski VGS, musikklinja, og fullførte senere en utdannelse ved Norges musikkhøgskole i Oslo og Jazzlinja (NTNU) (2004).
Lønning medvirker i Kjellerbandet, Florebius (2002–), Eyewaterlillies, Petter Vågan kvartett, Marianne Halmrast kvintett, Motif, storbandet Independent Jazz Orchestra, i duoen «Streifenjunko» med Espen Reinertsen, i Espen Reinertsen Organic Jukebox (plate 2007), samt i Christian Wallumrød Ensemble (plate 2010) og i Koboku Senjû (plate 2010).  Han har også bidratt på utgivelser med Bengalo og Rex Rudi (Kampens hete, 2003). Med Trondheim Jazzorkester spilte han med Joshua Redman (Moldejazz, 2006).
Egypts nye hovedstad

Egypts nye hovedstad er et egyptisk prosjekt for å anlegge en ny storby i ørkenen rundt 45 kilometer sydøst for Kairo.
Den nye byen har ikke noe offisielt navn. Den går under navnet «Hovedstaden». Egypts president Abd or-Fattah or-Sisi har fremstått som dens fremste initiativtager. Byen ligger cirka midt mellom Kairo og Suez og har et omfang etter gjeldende planer på 700 kvadratkilometer. I første omgang planlegges byen for fem millioner innbyggere. 
Prosjektet ble offentliggjort på en internasjonal konferanse om Egypts utvikling i mars 2015 i Sharm el-Sheikh av boligminister Mostafa Madbouly.  Offisielt startet prosjektet i april 2016, og det ble da angitt at den første etappen skulle være klar innen syv år.
Det angitte formålet med byggingen av en helt ny hovedstad er trengselen i Kairo, som er en av verdens største og mest tettbebygde byer, og med en befolkning som forventes å fordobles om få tiår.
Byen tenkes å bli Egypts nye administrative og finansielle hovedstad, med de viktigste ministeriene og utenlandske ambassader. Byen planlegges med en sentrumspark som er dobbelt så stor som New Yorks Central Park. En elektrifisert jernbane skal knytte byen med Kairo, og en ny internasjonal lufthavn bygges i nærheten, på stedet hvor den militære Jandali flystasjon ligger.
Hodge Escarpment

Hodge Escarpment er en skrent nordøst i Henderson Bluff på nordvestsiden av Lexington Table i Forrestal Range i Pensacolafjellene i Antarktis. Den ble navnsatt av Advisory Committee on Antarctic Names etter Steven M. Hodge, en geofysiker i U.S. Geological Survey, som arbeidet i Dufek Massif og Forrestal Range, 1978–79.
Paragrilus

Utseende

Små, slanke, blankt svarte praktbiller. Oversiden har kraftig, gjerne noe tverrlinjet, skulptur.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister.

Utbredelse

Slekten er for det meste utbredt i den neotropiske økosonen, men to arter forekommer i det østlige USA nord til New York.
Eidvågen

Eidvågen (nordsamisk: Muotkevuotna) er en fjord på øyen Seiland i Hammerfest kommune i Finnmark. Fjorden har innløp mellom Hellegjengneset i vest og Eidvågneset i øst og strekker seg fire kilometer sørøstover til grenden Eidvågeidet i enden av fjorden.
Det ligger enkelte gårdsbruk langs vestsiden av fjorden, men ingen større bosetninger enn Eidvågeidet i enden. Her er det bare omtrent 350 meter over til østsiden av øya. Fjorden er 91 meter på det dypeste, like sør for Revneset.
Å vende tilbake (2006)

Priser

Penélope Cruz ble nominert til Oscar for beste kvinnelige hovedrolle under Den 79. Oscar-utdelingen.
Bjørge Stensbøl

Virke

Stensbøl var banksjef i Sparebanken Hedmark på Kongsvinger på 1980-tallet. 
Han ble valgt til visepresident i Norges olympiske komité i 1984, og til president i skiskytterforbundet i 1985-1989. Stensbøl var styremedlem i Lillehammer Olympic Organizing Committee (LOOC). I 1989 tiltrådte han som arbeidende styreformann i den nye Olympiatoppen, og ble ansatt som toppidrettssjef fra høsten 1991. I Stensbøls tid som toppidrettssjef ble Norge en stormakt i internasjonal toppidrett og Norge ble i 2002 plassert som nr. 3 på nasjonsstatistikken til IOK over resultatene i sommer- og vinter-OL sett under ett.
Han forlot toppidretten i 2004 og begynte i SAS Braathens som HR-direktør. Hans hovedrolle der var å lede arbeidet med sammenslåingen av SAS og Braathens. Stensbøl ble likevel brukt som leder for den norske troppen under OL i Athen. I 2006 ble Stensbøl ansatt for å lede søknadsprosessen med å få OL til Tromsø.Stensbøl var styreleder i Holmenkollen Skifestival (WC nordiske grener) (2014 - 2016 )
I 2010 utga han boken Makten og æren, som beskriver spillet i kulissene i norsk idrett.
Høsten 2012 utga han boken Den gode prestasjonskulturen, som bl.a. omhandler overføringsverdier fra toppidrettens tenkning til næringsliv og offentlig virksomhet, og høsten 2013 utga han sammen med Arne Riise og Anne Marte Pensgaard boken Norske vinnerskaller. I 2018 utga Stensbøl, sammen med Yngve Tvedt, boken Nasjonal Prestasjonskultur.
Nå er Stensbøl konsulent og driver organisasjons- og lederutvikling i næringslivet og er en etterspurt foredragsholder.

Utmerkelser

Stensbøl ble i 2004 utnevnt til ridder av 1. klasse av St. Olavs Orden for «innsats for norsk idrett.» I 2010 ble han tildelt Norges Skiskytterforbunds hederstegn.
Den sorte tulipan (TV-film)

Handling

Handlingen er lagt til Nederland i 1789. Det er like før den franske revolusjon bryter løs. Tiden er turbulent, og både skyldige og uskyldige kastes i fengsel. Aristokratene plages av en banditt som kaller seg «Den sorte tulipan». Han har blitt en helteskikkelse for de fattige, men ingen vet hvem han egentlig er.
Vektløfting under Middelhavslekene 1983

Vektløfting under Middelhavslekene 1983. Vektløfting var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var åttende gangen som vektløfting var med på programmet under Middelhavslekene. Det ble konkurrert i ti vektklasser, kun for menn. Hellas ble beste nasjon med fire gullmedaljer foran Frankrike og Italia med to hver.
Pachytrichini

Utbredelse

Gruppen er utbredt i Australia, bare innen et begrenset område i delstaten Western Australia.
Dolinsk

Dolinsk (russisk: Долинск, japansk: 落合 – Ochiai) er en by i Sakhalin oblast i Russland. Den ligger rundt 40 km nord for Juzjno-Sakhalinsk. Innbyggertall: 12 555 (folketelling 2002), 15 653 (folketelling 1989).
Masato Fue

Karriere

Masato Fue startet sin profesjonelle karriere i Sanfrecce Hiroshima i 1991. Han har også spilt for Profesor Miyazaki.
Hugla

Hugla eller Hugløy er en øy på Helgelandskysten, i Nesna kommune i Nordland. Øya er 17,9 km², og det høyeste punktet er Huggeltind, som ligger 629 meter over havet. Det er en betydelig bestand av elg på øya, og også et rikt fugleliv med blant annet havørn.
Øya har om lag 90 fastboende; bosettingen er konsentrert langs østsiden av øya. Den viktigste næringsveien er jordbruk, men mange dagpendler også inn til tettstedet Nesna. Tidligere var det betydelig sysselsetting ved sildoljefabrikken på Vikholmen. I dag driver Vikholmen utvikling AS (VuAS) produksjon av torskeyngel og settefisk. 
Det er fergeforbindelse til Nesna og øyene Handnesøya og Tomma.
Postnummeret er 8720 Vikholmen.
Griff

Griff er et fabeldyr som blir framstilt som en krysning mellom en løve og en ørn. Forestillingene om griffer er mer enn fem tusen år gamle, og vesenet har i flere kulturer vært brukt som symbol på årvåkenhet og aktpågivenhet. Griffen forekommer som motiv i gamle utsmykninger, skulpturer, malerier og annen kunst. Av og til ble griffen også avbildet uten vinger eller med slangehale istedenfor løvekropp. 
Av liknende fabeldyr kan nevnes hippogriff, en krysning mellom hest og griff.

Etymologi

Ordet griff stammer fra det italienske ordet griffo, som betyr gribb. På gresk er ordet γρύψ (grýps), på latin gryphus. 
Ordene for «griff» og «gribb» sammenblandes for øvrig på en interessant måte i flere språk, noe som avspeiler at det tidligere ikke alltid var like lett å skille fantasivesener fra virkelige dyr og fugler omtalt i historier fra fremmede land. På svensk kalles «griff» grip, en språklig variant av det norske ordet gribb. Ordet forekommer blant annet i det svenske jagerflynavnet JAS Gripen, der JAS står for jakt («jager»), attack («angrep») og spaning («rekognosering»), mens Gripen betyr «Griffen». På svensk heter derimot «gribb» gam, mens gam i blant annet norsk og dansk folketro er navn på en kjempefugl i slekt med blant annet Fugl Dam. På island er Gammur en kjempeørn som også er avbildet i landets riksvåpen.

Griff som symbol i kunst og kultur

Griffen har tradisjonelt symbolisert sola, himmelen og det gylne morgengryet. Den har i tillegg blitt ansett som en forening av ørnens og løvens krefter og symbolinnhold. Som skattevokter har griffen stått for årvåkenhet og hevn, og man finner griffer på greske sarkofager som gravens og de dødes beskytter. Den ble i det hele tatt brukt mye i gresk kunst, der den var viet til Apollon som solgud, til Athene som representant for vishet og til Nemesis for hevn. Fremstillinger av lignende vesener møter man også blant annet i det gamle Egypt, Syria, Babylonia og Assyria. I orienten var den, i likhet med dragen, ofte et symbol på vishet og åndelig opplysning. I kristen forestillingsverden kunne griffen symbolisere djevelen som flyr bort med menneskenes sjeler, eller være et bilde på de kristnes fiender og førfølgere. Fra og med Dante mistet den imidlertid sin negative betydning og ble et symbol på Kristi doble natur som menneske og gud, og for paven som representant for både åndelig og verdslig makt. 
Man finner griffer på de steder man venter det – og der man minst venter det. På taket av Nasjonalgalleriet i Oslo; som en del av Aslans hær i Narnia; og i diverse fantasybøker som i Eragon av Christopher Paolini hvor to ni meter høye griffestatuer i gull vokter inngangen.
Griffen skal ha vært ansett som en fiende av hesten, men den uhyre sjeldne avsporingen mellom en griff og en hest resulterte  en hippogriff. Griffene ble påstått å leve i det sørlige India, og det ble sagt at de der voktet gullgruver og skremte vekk inntrengere.
Fauna (restaurant)

Fauna var en norsk restaurant som lå i Oslo. Den ble åpnet i 2013 og drevet av Bjørn Svensson, Anne Heggberget og Jo Bøe Klakegg. I 2014 ble den tildelt en stjerne i Michelinguiden. Restauranten ble stengt 9. juli 2016 av økonomiske årsaker.
Frente Popular

Frente popular (Folkefronten) var en venstrelent regjering i Spania under den andre spanske republikken.
Venstresiden i Spania organiserte seg i mars 1935.  Mer enn 300 000 mennesker samlet seg på et massemøte der Manuel Azaña proklamerte venstresidens politiske program til det kommende valget. Dette valget ble holdt 16. februar 1936, etter at regjeringen måtte gå av på grunn av en korrupsjonsskandale. Dette valget skulle bli det siste frie valget i Spania på 40 år. Valget førte til en ytterligere polarisering, da valgordningen favoriserte koalisjoner, på bekostning av sentrumspartier. Men venstresidens oppstand, og Guardia Civils brutalitet i å slå denne ned, skjerpet motsetningene ytterligere og skapte et politisk klima hvor samarbeid ble umulig, og hvor den politiske retorikken var uforsonlig. 
Før valget gikk en rekke partier på venstresiden sammen for å stille til valg som en samlet gruppe. Denne kalte seg Frente Popular (Folkefronten), og gikk til valg på jordbruksreformer, katalansk selvstyre og amnesti for alle de tusenvis som satt fengslet etter opptøyene i oktober året før. Det ble også tatt til orde for nasjonaliseringer, oppløsning av Guardia Civil og hæren. Særlig amnestiet og oppløsningen av de militære styrkene var voldsomt provoserende for høyresiden og var i tråd med Kominterns politikk om at kommunistiske partier skulle søke alliansefellesskap for senere komme i posisjon for revolusjon.
Valget, som ble svært jevnt, endte med en knapp seier til Frente Popular, med en margin på knapt 150 000 av nesten 10 millioner stemmer, mindre enn 2 %. Valgordningen ga imidlertid venstresiden rent flertall i Cortes. For ettertiden er det interessant at José Antonio Primo de Riveras falangister bare fikk 46 000 stemmer, noe som kan tyde på at fascismen stod svakt på dette tidspunktet.
Selv om venstresidens seier var svært snau, førte den til både arroganse fra dens side, og ikke minst frykt fra høyresiden. Generalstabssjefen, Francisco Franco, oppfordret sjefen for Guardia Civil, Sebastián Pozas Perea til å sikre ro og orden, og ba Manuel Portela Valladares, som hadde vært statsminister siden skandalen i desember 1935, om ikke å overføre makten til Folkefronten, men han gikk likevel av og Manuel Azaña dannet ny regjering.
Den spanske borgerkrig brøt ut 17. juli 1936.
Gjøco

Gjøco AS er en norsk produserent av maling, beis, lakk og epoxyprodukter.  Bedriften ble etablert i Torvikbukt på Nordmøre i 1940, og har vært lokalisert der siden da. I dag er det også produksjon i Moss og Perstorp i Sverige.
Bedriften er i dag Norges nest største malingsprodusent og ble av Møre og Romsdal fylkeskommune kåret til årets bedrift i 2010.
M72

M72 eller M72 LAW er en panservernrakett i 66 mm kaliber.  Det er et engangsvåpen som ble utviklet i USA av Frank Spinale og andre mens de jobbet for Hesse-Eastern Division av Norris Thermadore.  Våpenet er videreutviklet mange ganger, og produseres i dag av Nammo Raufoss AS i Norge.
M72 ble den amerikanske hærens og det amerikanske marinekorpsets viktigste individuelle panservernvåpen etter 1963, da den ble tatt i bruk som i stedet for M31 HEAT og M20A1 «Super Bazooka».  Den skulle egentlig senere erstattes, sammen med FGM-77 Dragon, av FGR-17 Viper, men ble erstattet av M136 AT4 i stedet for.
I det norske Forsvaret erstattet våpenet Energa geværgranat som individuelt panservernvåpen på 1960-tallet.
Stridshodene for panserbruk virker etter hulladningsprinsippet.  Et piezoelektrisk brannrør sørger for å detonere hovedladningen når prosjektilet treffer målet.  M72 har effekt mot lettpansrede mål, bunkere og lignende.
M72 er ett av de mest eksporterte våpen fra Norge. 
M72 lages i to øvingsversjoner, en med innebygget løp for 9 mm pistolammunisjon, og en med innebygget løp for 21 mm øvingsgranat.

Teknisk

Våpenet består av en rakett inne i en utskytningsenhet som består av to rør.  Det ene røret er pakket inn i det andre. Et lokk i hver ende gjør hele våpenet vanntett i transportmodus.  Det ytre røret inneholder avtrekker, ladearm, for- og baksikte. Innerrøret inneholder sporet som rommer avtrekkermekanismen og en sikringssplint.  Når de to rørene trekkes fra hverandre holdes de to delrørene i stilling av sporet, og sikringssplinten beveges under avtrekkermekanismen og både låser våpenet i uttrukket stilling og spenner avtrekkermekanismen.  Etter at våpenet har blitt armert, er det ikke lenger vanntett, selv om det skulle klappes sammen igjen til transportstilling.
Under avfyring blir drivstoffet i rakettmotoren fullstendig forbrent før det forlater løpet.  Drivgassene har en temperatur på rundt 760 °C.  Raketten driver det 66 mm store stridshodet uten vesentlig rekyl.  Idet prosjektilet kommer ut av løpet, spretter seks finner ut og stabiliserer prosjektilets flukt.
Etter avfyring er ikke lenger avfyringsenheten brukbar og kan kastes. De tomme rørene brukes noen ganger som attrapper til øvelser. På grunn av våpenets engangsnatur behandlet i alle fall den amerikanske og kanadiske hæren det som en enkel granat.
Svømming under VM i svømmesport 2019 – 200 meter brystsvømming menn

Semifinaler

Semifinalene ble svømt 25. Juli fra kl. 20:44 lokal tid.
Duns

Polsk krigsmonument

Under den andre verdenskrig var det et stort antall polske soldater stasjoner i området som kom hit for å danne nye regimenter før de ble satt inn i kampene på det europeiske fastlandet. Duns og området rundt hadde stasjonert første og andre panserregimenter i den polske hær som trente krigføringer med pansertropper på lyngheiene i Berwickshire. 127 av disse døde senere i krigen. Polske veteraner og innbyggerne i Duns reiste sammen et krigsmonument som minne om deres innsats. Det ble avduket i 1981 av deres tidligere kommanderende offiser, general Stanisław Maczek.
Fylkesvei 7696

Fylkesvei 7696 går mellom Vågraet og Svindalen i Andøy kommune. Veien er 24,6 km lang.
Frem til 2019 hadde veien betegnelsen fylkesvei 973.
Rolla (elv)

Geografi

Vassdraget har sitt utspring i et tjern 1028 moh. på Skinnfjellet i Øyer. Fra tjernet renner elven først mot nordøst gjennom Måsåmyrene før den dreier nordover og passerer grensen mellom Øyer og Ringebu. Inne i Ringebu dreier den vestover, flyter gjennom Langtjønnet (848 moh.), Blomtjønnet, Kroktjønnet (847 moh.) og Fennatjønnet (844 moh.) før den dreier i en bue mot sørvest og renner over grensen til Øyer. Rolla renner ut i Losna 182 moh. 6 km nord for Tretten.

Vern

Rolla naturreservat ble opprettet 9.juli 1993 med verdibegrunnelse: Lokaliteten representerer en av de klassiske bekkekløftene i Gudbrandsdalen. Denne lokaliteten utgjør et dramatisk parti hvor bekkekløftmiljøet er velutviklet og variert. Samlet sett er lokaliteten en meget viktig naturtypelokalitet, med 12 påviste rødlistearter (2EN, 3VU, 7 NT), og med et klart potensial for flere interessante funn. Lokaliteten er vokseplass for to av de såkalte "huldreplantene". Verdien settes med bakgrunn i dette til svært viktig-A.
Target

Historikk

Virksomheten ble grunnlagt i 1902 i Minneapolis som Dayton Dry Goods Company. Den første Target-butikken åpnet i 1962 nær Roseville i Minnesota. Target vokste og ble til den største avdelingen i Dayton Hudson Corporation, det kulminerte med at virksomheten i august 2000 skiftet navn til Target Corporation. 13. januar 2011 bekjentgjorde Target ekspansjonsplaner til det canadiske markedet. Target forventet å drive 100 til 150 butikker i Canada ved utgangen av 2013.
International Women of Courage Award

The International Women of Courage Award (norsk oversettelse: «De heltemodige kvinners internasjonale pris») er en amerikansk pris som USAs utenriksdepartement hvert år deler ut til kvinner fra forskjellige land som departementet mener har vist lederskap, heltemot og offervilje.
Nador

Nador (Berbisk:Nnadur) er en provins og en by nordøst i Marokko. Byen ligger i Rif-regionen, ved Middelhavet, og er et handelssenter for fisk, frukt, og produksjonsdyr. Nador blir sett på som et av flere bindeledd mellom Afrika og Europa. Ca. 2 mil utenfor Nador sentrum ligger grensen til Melilla, som tilhører Spania og ligger 10 km nord for Nador.
Nador er befolket av Tarifit-berbere (Thamazight n Arif) og har noe over 180.000 innbyggere. Nador er også en provins, som Dehvor Abdelouafi Lftit er guvernør for. Byen ble en uavhengig provins innenfor Marokko i 1956.

Økonomi og turisme

Økonomien i Nador by og provinsen er bygd opp rundt fiske, landbruk, lett- og tung-industri. I sommermånedene kommer mange marokkanere bosatt i Europa, som opprinnelig er fra Nador, på besøk og ferie til byen. Omsetningen fra disse besøkene utgjør en betydelig del av regionens økonomi. Plasseringen av byen nær havet og nærheten til den spanske eksklaven Melilla er også en katalysator for internasjonal handel.
Nador har historisk vært en smuglerby, i likhet med mange kystbyer i Algerie og Marokko. Fortsatt finner noen brukte forbruksvarer fra Europa vei til Nord-Afrika via Melilla og Nador. Like utenfor Nador står det tre antennemaster med overføring av lang- og kortbølgesendinger for radio, som tilhører Medi 1 Radio. Disse antennene kringkaster Medi 1 Radio til alle Maghreb-landene. Antennenemastene for langbølger er 380 meter høye og er blant de høyeste menneskeskapte strukturene i Afrika.
Nador forsøker også å tiltrekke seg utenlandske turister, og det gjennomføres et fasadeprogram for å gjøre byens sentrum mer attraktivt. Boulevarden langs strandkanten har blitt restaurert, og i forbindelse med utvidelse av denne veien ble det tidligere Rif Hotel revet.
Tocantins (elv)

Tocantins er ei elv i Brasil, og en av landets viktigste vannveier. Den er 2640 km lang, med et nedbørfelt på 764 183 km², og en middelvannføring på 16 300 m³/s. Den starter på nordhellingen av Brasils sentrale høyland og renner i nordlig retning til den munner ut like øst for munningen til elva Amazonas. Den betraktes ofte som ei sideelv til Amazonas, men er egentlig ikke det, ettersom vannet fra Tocantins renner ut i Atlanterhavet ved siden av vannet fra Amazonas. Elva renner gjennom fire brasilianske delstater (Goiás, Tocantins, Maranhão og Pará) og har gitt navn til en av Brasils nyeste delstater, opprettet i 1988 i det som inntil da var den nordlige delen av Goiás.
Hovedelva har sitt utspring i fjellområdet Pireneus vest for Brasília, men dens vestlige sideelv Araguaia, som er lengre enn hovedelva, har sine fjerneste kildeelver på hellingen av Serra dos Caiaós på Mato Grosso-platået. Ved samløpet er Araguaia omtrent jevnstor med Tocantins i vannføring. Nedstrøms fra samløpet med Araguaia hadde elva tidligere mange fosser og stryk, men de ble neddemt tidlig på 1980-tallet av innsjøen som ble dannet ved byggingen av Tucuruí-demningen, en av verdens største. 
Dalførene til både Tocantins og Araguaia består av sand og leire, og er flate og brede med bratte skrenter. De ligger i utkanten av de store sandsteinsplatåene i Planalto Central, fra 300 til 700 meter over havnivå, som elvene har erodert seg ned gjennom. Ved Tocantins munning er platået borte, og er erstattet av en skogdekt, delvis oversvømt elveslette, som strekker seg langt mot nordøst og vest. Elva Pará anses ofte som en av Amazonas munninger, men mesteparten av vannføringen kommer fra Tocantins. En liten del av vannføringen i Amazonas renner riktignok gjennom snirklete, naturlige kanaler rundt vest- og sørsiden av den store øya Marajó og inn i Pará. 
Når den andre fasen av Tucuruí-prosjektet er fullført vil det finnes et system av sluser som vil gjøre en lang strekning av elva seilbar. Byggingen av slusene har vært utsatt i årevis på grunn av pengemangel, men vil muligens bli inkludert i et massivt utviklingsprogram som den brasilianske regjeringen satte i gang i 2007, og slusene vil i så tilfelle være i drift innen fire år.
Georg Christoph Bach

Liv

Georg Christoph Bach var sønn av Christoph Bach (1613–1661) og onkel til Johann Sebastian Bach.
Bach tok musikkutdanning i Arnstadt og gikk på Casimirianum i Coburg, seinere studerte han ved Universitetet i Leipzig. Han var kantor og lærer i Heinrichs ved Suhl fra 1661 til 1668, deretter i Themar til 1688, og endelig ble han kantor ved St. Johannis i Schweinfurt; onklene Johann og Heinrich hadde vært organister på samme sted.  
Sønnen Johann Valentin Bach (1669–1720) var også musiker. Georg Christoph Bachs grein av familien spredte seg videre og blomstret i Franken fram til andre halvdel av 1700-tallet.